recursal/SuperWikiNEXT-32B huggingface dataset:
**סקרלט קאלימאקי** (ברומנית: **Scarlat Callimachi**;‏ 1773 - 24 בדצמבר 1821) היה שליט בכמה תקופות בנסיכות מולדובה ובנסיכות ולאכיה, היה בנו של אלכסנדרו קאלימאקי, פרסם את קוד קאלימאקי.

סקרלט קאלימאקי שלט על נסיכות מולדובה שלוש פעמים, לראשונה שלושה ימים בלבד באוגוסט 1806, פעם שנייה מ-4 באוגוסט 1807 עד 13 ביוני 1810, פעם שלישית מ-17 בספטמבר 1812 עד יוני 1819 ובנוסף לכך שלט על נסיכות ולאכיה מפברואר עד יוני 1821.

קאלימאקי התמנה לשליט נסיכות מולדובה ב-24 באוגוסט 1806 כתוצאה מלחצים צרפתיים, כעבור יומיים נכנס לבירת הנסיכות, ליאשי ולמחרת הודיעו לו על הדחתו. הוא מאוכזב ופגוע ושב לקונסטנטינופול. באוגוסט 1807 הוא מתמנה פעם נוספת לשליט נסיכות מולדובה, כהונה שלא הצליח לממש. הוא הגיע לרוסה, שם שהה, לפי דיווחים צרפתיים, מ-4 בנובמבר 1807 ועד 29 באוגוסט 1808. ב-1810 הוא היה בראזגרד, ליד מפקד חיל המצב העות'מאני ויחד איתו נפל בשבי הצבא הרוסי עד 15 ביוני.

קאלימאקי התמנה בפעם השלישית לשליט נסיכות מולדובה ב-8 בספטמבר 1812 והפעם מימש את שלטון לתקופה של כמעט שבע שנים. קאלימאקי נחשב לשליט מתון ונבון שפעל לארגון מחודש של נסיכות מולדובה לאחר שעל פי הסכם בוקרשט (1812) חלק גדול משטח הנסיכות סופח לאימפריה הרוסית. קאלימאקי פטר את הבויארים ומשרתיהם מתשלום מיסים. הוא פעל להכנסת גידול תפוחי האדמה לנסיכות מולדובה וטיפח מוסדות תרבות.

ב-1817 פורסם ביוונית קובץ החוקים הקרוי "קוד קאלימאקי", קובץ החוקים הכתוב הראשון של נסיכות מולדובה. לאחר שנתקל בקשיים, ביקש ב-1818 את ביטול שלטונו, אך קיבל תשובה שלילית. באביב 1819, על רקע תלונות נגד בויארים מסוימים ועל רקע המגפה ביאשי היו מהומות שדוכאו תוך שימוש בנשק חם.

שלטונו בוולאכיה לא מומש בגלל המהפכה של טודור ולדימירסקו וכנראה הורעל לאחר שנחשד באהדה למהפכת פיליקי אטריה.

קישורים חיצוניים
----------------

ויקישיתוף מדיה וקבצים בנושא **סקרלט קאלימאקי** בוויקישיתוף
* Istoria celei mai scurte domnii din Moldova. Să fii durat chiar trei zile? (ברומנית)
* Scarlat Callimachi (ברומנית)

הערות שוליים
------------

1. ↑  Constantin C. Giurescu, Istoria Românilor, כרך III, עמוד 247 (ברומנית)
2. ↑  Constantin C. Giurescu, Istoria Românilor, כרך III, עמוד 248 (ברומנית)
3. ↑  Constantin C. Giurescu, Istoria Românilor, כרך III, עמוד 242 (ברומנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008225190505171

 |
דיוקן
**ניקולאי אלכסנדרוביץ' יארושנקו** (ברוסית: **Николай Александрович Ярошенко**;‏ 13 בדצמבר (על פי הלוח היוליאני: 1 בדצמבר) 1846 – 7 ביולי (על פי הלוח היוליאני: 26 ביוני) 1898) היה צייר רוסי (אוקראיני).

קורות חיים
----------

יארושנקו נולד בעיר פולטבה (אז הייתה העיר חלק מהאימפריה הרוסית, כיום היא באוקראינה), והיה בנו של קצין בצבא הקיסרי הרוסי. יארושנקו צעד בנעלי אביו, והחל בקריירה צבאית, אולם במקביל למד אמנות בבית הספר של איוואן קראמסקוי, ובהמשך באקדמיה הקיסרית לאמנויות שבסנקט פטרבורג.

בשנת 1876 היה ממייסדי תנועת האמנים "הנודדים" אשר יצאה נגד המוסכמות של האקדמיה, וכונה "המצפון של הנודדים" בשל עמידתו על עקרונות התנועה אשר היה ממנסחיה.

בשנת 1892 פרש יארושנקו מהצבא הרוסי בדרגת מייג'ור גנרל. 

בשנות חייו האחרונות התגורר בקיסלווודסק, בה נפטר ונקבר בשנת 1898.

יארושנקו התמקד בציור דיוקנאות, וציורים תקופתיים, בהתאם לעקרונות הנודדים אשר באו לעשות ביצירות שימוש סוציאלי וחברתי. ביצירותיו מתאר יארושנקו בסגנון ריאליסטי עינויים, מאבק חברתי, ואת מצבם הכלכלי והחברתי הקשה של פשוטי העם ברוסיה. 

* האסיר, 1878.האסיר, 1878.
* הסטודנט, 1881.הסטודנט, 1881.
* בארצות חמות יותר, 1890.בארצות חמות יותר, 1890.
* דיוקנו של הפילוסוף ולדימיר סולוביב, 1892דיוקנו של הפילוסוף ולדימיר סולוביב, 1892

קישורים חיצוניים
----------------

ויקישיתוף מדיה וקבצים בנושא **ניקולאי יארושנקו** בוויקישיתוף
* קורות חיים (באנגלית)
* ניקולאי יארושנקו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007339065705171
* BnF: cb17813001s (data)
* GND: 1013375033
* ISNI: 0000 0001 2283 2383
* LCCN: n82254652
* NKC: uk20181004946
* SNAC: w6wm95fd
* SUDOC: 112524583
* ULAN: 500120861
* VIAF: 96572757
* WorldCat: lccn-n82254652

 |
**מהירות קרקעית** (באנגלית: **Ground speed**, או בקיצור: **GS**) הוא מושג מעולם התעופה, המתאר את מהירותו של כלי טיס ביחס לקרקע, בעוד שמכשירי המדידה הבסיסיים במטוס מודדים את מהירותו ביחס לאוויר (מהירות אווירית). לרוב המהירות הקרקעית שונה מהמהירות האווירית, עקב קיומן של רוחות.

לדוגמה, במקרה שבו הרוח מגיעה מהכיוון אליו טס הכלי (כלומר: הרוח נושבת לכיוונו), הרי שהמהירות האווירית שלו תהיה גדולה מהמהירות הקרקעית, כי חלקיקי האוויר חולפים על פניו במהירות גדולה יותר מאשר הקרקע. 

אם נניח כי אין רוחות בכלל, אזי המהירות הקרקעית תשתווה למהירות האווירית.

דוגמה יישומית
-------------

כאשר מטוס מגיע לנחיתה בשדה התעופה, יעדיף הטייס לנחות נגד כיוון הרוח, זאת מכיוון שלכל מטוס ישנה מהירות אווירית מינימלית שמתחתיה המטוס מאבד עילוי ומזדקר. לכן, עדיף לנחות מול הרוח כדי ליצור מצב שבו המהירות הקרקעית תקטן ביחס למהירות האווירית ותאפשר למטוס לבצע עצירה קצרה ובטוחה יותר על המסלול.

ניסוח מתמטי
-----------

כידוע:

{\displaystyle {\vec {V}}\_{A}\ ={\vec {V}}\_{G}\ -{\vec {V}}\_{W}\ }
נניח כי כיוון מכשיר המדידה (אף המטוס בדרך כלל) בכיוון ציר ה- Y כמתואר בתרשים בטיסה ישרה ואופקית. המהירות האווירית הנמדדת היא המהירות האווירית בציר זה (Y), לכן נמצא את ההיטלים על הציר ומשם נחלץ את המהירות הקרקעית.

\alpha  - הזווית בין כיוון ציר ה- Y לכיוון המהירות הקרקעית (זווית החלקה).
\delta - הזווית בין כיוון ציר ה- Y לכיוון מהירות הרוח.
סכום ההטלים על ציר ה-Y:

{\displaystyle V\_{A,Y}=V\_{G}\cos \alpha +V\_{W}\ cos(180-\delta )}
{\displaystyle V\_{A,Y}=V\_{G}\cos \alpha -V\_{W}\ cos\delta }
נוסחה למהירות קרקעית (ישרה ואופקית):

{\displaystyle V\_{G}={\dfrac {V\_{A,Y}+V\_{W}\ cos\delta }{\cos \alpha }}}

קישורים חיצוניים
----------------

* Groundspeedrecords.com - רישומי מהירות קרקעית גדולות במיוחד.
* avc.obsment.com - מחשבון למהירויות טיסה.
**לריסה מנואלה** (בפורטוגזית: **Larissa Manoela Taques Elias Santos**; נולדה ב-28 בדצמבר 2000, גוארהפואבה) היא זמרת ושחקנית קולנוע וטלוויזיה ברזילאית.

ביוגרפיה
--------

לריסה מנואלה נולדה בעיר גוארהפואבה שבמדינת פרנה. היא התחילה להופיע בגיל ארבע ובגיל שש השתתפה בסדרת הטלוויזיה "Mother". בשנת 2012 היא שיחקה בהצלחה בסדרת הטלוויזיה "Carrossel". היא המשיכה בקריירה שחקנית והצטלמה במספר סדרות.

בשנת 2017 לריסה מנואלה פרסמה את ספרה "The Diary of Larissa Manoela" ובשנת 2017 את The World" of Larissa Manoela".

תחום נוסף של לריסה מנואלה היא שירה ובשנת 2017 היא שחררה את אלבומה הראשון Up! Tour.

בשנת 2020 שיחקה מנואלה בתפקיד ראשי בסרט של נטפליקס "מצב טיסה". בשנת 2021 היא שיחקה בסרט "יומנה הסודי של סטודנטית זרה" של נטפליקס, לצד ברונו מונטלאונה. בשנת 2022 שיחקה בסרט נוסף של נטפליקס; "לולי" בתפקיד הראשי של לולי. בהמשך השנה החלה לככב בטלנובלה הברזילאית "*Além da Ilusão*" בתפקיד כפול בדמותן של האחיות אלסה ואיזדורה. 

על עבודתה כשחקנית לריסה מנואלה זכתה במספר פרסים ברזילאים.

קישורים חיצוניים
----------------

ויקישיתוף מדיה וקבצים בנושא **לריסה מנואלה** בוויקישיתוף
* לריסה מנואלה, ברשת החברתית פייסבוק
* לריסה מנואלה, ברשת החברתית טוויטר
* לריסה מנואלה, ברשת החברתית אינסטגרם
* לריסה מנואלה, במסד הנתונים הקולנועיים IMDb (באנגלית)
* לריסה מנואלה, באתר MusicBrainz (באנגלית)
* לריסה מנואלה, באתר Songkick (באנגלית)
* לריסה מנואלה, באתר Genius

הערות שוליים
------------

1. ↑  Intérprete de Maria Joaquina, de Carrossel, quer ser atriz da Broadway, O Fuxico, ‏12 באוקטובר 2012 (בפורטוגזית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2016160435
* MusicBrainz: a5bdc1b1-8e56-4958-9c64-a99267f77dda
* VIAF: 208148209323100460003
* WorldCat: lccn-no2016160435

 |
**פרדריק "פרד" פגנם** (אנגלית: **Frederick "Fred" Pagnam**‏; 4 בספטמבר 1891 - 7 במרץ 1962) היה שחקן ומאמן כדורגל אנגלי.

ביוגרפיה
--------

פגנם נולד בעיירה פולטון-לה-פילד שבלנקשייר למנהל בנק מבלקפול, והחל את הקריירה שלו בבלקפול ונסדיי, האדרספילד טאון (נרשם אך לא שיחק) וסאות'פרוט סנטרל. הוא הצטרף לבלקפול ב-1913, ולאחר עונה אחת עבר לליברפול. הוא שיחק בעמדת החלוץ, והבקיע במשחק הבכורה שלו מול צ'לסי ב-10 באוקטובר 1914. שבועיים לאחר מכן הבקיע ארבעה שערים במשחק מול טוטנהאם הוטספר, ובעונה כולה הבקיע 26 שערים והיה למלך השערים של המועדון.

בתקופתו של פגנם בליברפול התארגנו מספר שחקנים בליברפול והחליטו למכור את המשחק מול מנצ'סטר יונייטד, על מנת להרוויח מהימורים על תוצאותו, במה שנודע כשערוריית הימורי הכדורגל הבריטית של 1915. פגנם סירב לקחת חלק בקשר ואף איים להבקיע שער על מנת לקלקל את התוצאה המוסכמת; יונייטד ניצחה 2 - 0 כפי שהוסכם, אך ארבעה שחקנים מליברפול ושלושה מיונייטד נמצאו אשמים בהטיית משחקים על ידי התאחדות הכדורגל האנגלית, לאחר שפגנם העיד נגד עמיתיו לקבוצה.

בעקבות פריצת מלחמת העולם הראשונה הושעו משחקי הכדורגל בסיום עונת 1914/1915; פגנם המשיך לשחק בליברפול בזמן המלחמה, אך שיחק גם עבור פורטסמות' וארסנל. המשחקים הללו לא היו רשמיים ואינם נכללים בסטטיסטיקות הקריירה הרשמיות של פגנם. לאחר חידוש המשחקים בסיום המלחמה הוא השתתף בשמונה משחקים בליברפול, ובאוקטובר 1919 חתם בארסנל באופן רשמי תמורת 1,500 לירות שטרלינג. פגנם ערך את הופעת הבכורה שלו בארסנל במשחק מול ברדפורד סיטי ב-25 באוקטובר 1919. בעונתו הראשונה במועדון הלונדוני הבקיע 13 שערים, ודורג במקום השני בטבלת המבקיעים של ארסנל לאחר הנרי וייט. את העונה שלאחר מכן הוא סיים כמלך השערים של ארסנל עם 14 שערים, למרות שבמרץ 1921 הועבר לקארדיף סיטי תמורת 3,000 לירות שטרלינג בגלל בעיות כספיות של המועדון. בסך הכל הוא הבקיע 27 שערים ב-53 הופעות במדי ארסנל.

פגנם שיחק בניניאן פארק במשך תשעה חודשים לפני שעבר לווטפורד מהליגה השלישית הדרומית בדצמבר 1921, תמורת 1,000 לירות שטרלינג. בחמש עונות ו-144 משחקי ליגה הוא הבקיע 72 שערים עבור ווטפורד, ובעונת 1922/1923 סיים כמלך השערים של הליגה. ב-1926 מונה פגנם למאמן המועדון, אך בשלוש שנותיו בתפקיד זה לא הגיע להישגים משמעותיים. מאזן הקבוצה בתקופת פגנם היה 49 ניצחונות, 56 הפסדים ו-28 תוצאות תיקו. ווטפורד סיימה במקום ה-21 מתוך 22 בעונתו הראשונה, ובמקום השמיני בעונת 1928/1929. לאחר שעזב את ווטפורד הוא עבד בהולנד ובטורקיה, שם אימן את גלאטסראיי ונבחרת טורקיה. בשלהי שנות ה-30 חזר לממלכה המאוחדת, וניהל פאב עד מותו ב-1962.

לקריאה נוספת
------------

* Tony Matthews, WHO'S WHO OF ARSENAL (Page 223), Hamlyn, 2008 (מסת"ב 1-84596-232-X)

קישורים חיצוניים
----------------

ויקישיתוף מדיה וקבצים בנושא **פרד פגנם** בוויקישיתוף

* פרופיל באתר ההיסטוריה של מועדון הכדורגל ליברפול

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פרד פגנם"**.
**קולן** או **קולין** (באנגלית: **Cuilén** או **Colin**, בגאלית סקוטית: **קולן מק אילדולב** - **Cuilén mac Ildulb** באיות עתיק, **Cailean** באיות מודרני, כלומר "אמלאיב בנו של אינדולף"; שנת לידתו לא ידועה. נפטר בשנת 971), המכונה "הלבן" (בגאלית סקוטית: **An Fionn** - "אן פיון") היה מלך סקוטלנד משנת 967 לערך ועד מותו.

קורות חיים
----------

קולן היה אחד משלושת בניו של אינדלף, מלך סקוטלנד (אילדאלב מק קאוסאנטין); שני הבנים האחרים היו אמלאיב ואֶוֹכאיד (Eochaid).

קולין הומלך לאחר שהביס את קודמו, דאב (דאב מק מל קולום), בקרב שנערך בשנת 965.

על פי "דברי ימי אלסטר" וה"כרוניקון סקוטורום", בשנת 971 קולין ואחיו אוכאיד נהרגו בשריפה בלות'יאן. מצית האש היה אמדארך נסיך ממלכת סטרת'קלייד כנקמה על כך שקולין אנס את בתו של אמדארך.

ככל הנראה נקבר דאב באיונה - מקום קבורתם המסורתי של מלכי אלבה.

לאחר מותו של קולין, הומלך אחיו של דאב, קנת השני, אולם בשנת 973 הודח קנת לזמן קצר על ידי אחיו של קולין, אמלאיב.

קישורים חיצוניים
----------------

ויקישיתוף מדיה וקבצים בנושא **קולן, מלך סקוטלנד** בוויקישיתוף
* דברי ימי אלסטר

| מלכי סקוטלנדהמלכים הפיקטים → **בית אלפין** ← בית דאנקלדקנת הראשון (834–858) |
| --- |
| דונלד הראשון | קונסטנטין הראשון | אייד' | גיריק | דונלד השני | קונסטנטין השני | מלקולם הראשון | אינדלף |
| 858–862 | 862–877 | 877–878 | 878–889 | 889–900 | 900–934 | 934–954 | 954–962 |
| דאב | קולן | קנת השני | אמלאיב | קנת השני | קונסטנטין השלישי | קנת השלישי | מלקולם השני |
| 962–967 | 967–971 | 971–973 | 973–977 | 977–995 | 995–997 | 997–1005 | 1005–1034 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1023169487
* VIAF: 316739276
* WorldCat (עם VIAF): 316739276

 |
**פרדריק ויליאם לייסט** (באנגלית: **Frederick William Leist**‏;  21 באוגוסט 1873 – 18 בפברואר 1945) היה אמן אוסטרלי. במהלך מלחמת העולם הראשונה הוא היה אמן מלחמה רשמי עם כוחות אוסטרלים באירופה.

ביוגרפיה
--------

אביו אדוארד היה בנאי, במקור מלונדון. הוא החל כמעצב רהיטים אצל דייוויד ג'ונס בע"מ, אך החליט על קריירה באמנות. הוא למד במכללה הטכנית בסידני לפני שנכנס לבית הספר לאמנות של ג'וליאן אשטון ממנו למד טכניקות ציור בחוץ.

בשנות ה -90 של המאה ה-19 החל לעבוד כאמן בשחור-לבן במגזין "הבוליטין" והפך לאמן צוות ב"מייל". לאחר שנת 1900 היה גם נציג של סידני במגזין "הגרפי" של לונדון. האיורים של לייסט נכללו גם בספרים כגון ספר של חבר העמים בשנת 1902. הוא היה אחד החברים המקוריים של חברת האמנים.

בשנת 1907 הוא ואשתו עדה נסעו ללונדון, כדי שיוכל לעבוד ישירות עם המגזין "הגרפי", אך הוא היה מוצף בעבודה מכדי שיצייר, ולכן הוא הפסיק את העבודה. שלוש שנים לאחר מכן, הוא החל להציג עם האקדמיה המלכותית לאמנויות. בתחילת מלחמת העולם הראשונה הוא קיבל עבודה בעיצוב כרזות עבור משרד המלחמה. בשנת 1917 מונה לייסט לאמן מלחמה רשמי עם הכוח האוסטרלי בצרפת.

לייסט השלים למעלה מ -150 ציורים ורישומים במהלך המלחמה, ולאחר שירות המלחמה שלו תרם שני ציורי קיר גדולים לביתן אוסטרליה בתערוכת האימפריה הבריטית שהתקיימה בוומבלי בשנת 1924. באותה שנה הוא נבחר לחבר במכון המלכותי לציירי שמן.

כתוצאה מעבודות אלה גדלה הפופולריות של לייסט והוא זכה במספר עבודות מארצות הברית: הפקת ציורי קיר דומים בסנט אוגוסטין ובטמפה. הוא סייר גם בדרום מערב אמריקה וביקר בטקסס, ניו מקסיקו ואריזונה. בשובו לאוסטרליה בשנת 1926, נכנס לייסט לתפקיד ראש מחלקת הציור במכללה הטכנית במזרח סידני. הוא הציג בתערוכות רבות, והיה חבר באגודות אמנות שונות.

לייסט נפטר במוסמן, מחוץ לסידני, בפברואר 1945. הוא הותיר אחריו את אשתו עדה ובת נשואה.

לייסט מיוצג בגלריה לאמנות של ניו סאות' ויילס עם עשר עבודות וכן נציגויות בכמה אוספים פרטיים. רבים מציוריו כאמן מלחמה נמצאים באוסף אנדרטת המלחמה האוסטרלית בקנברה. חלק מדיוקנאותיו נמצאים בבית הפרלמנט בקנברה.

גלריה
-----

* הסנדלר הסנדלר
* קרבות של היחידות האוסטרליותקרבות של היחידות האוסטרליות
* נגן הגיטרהנגן הגיטרה
* דיוקןדיוקן
* בוקרבוקר

קישורים חיצוניים
----------------

ויקישיתוף מדיה וקבצים בנושא **פרד לייסט** בוויקישיתוף
* כתבי פרד לייסט בפרויקט גוטנברג (באנגלית)

הערות שוליים
------------

1. ↑  Martha Rutledge, **Australian Dictionary of Biography**, Canberra: National Centre of Biography, Australian National University
2. ↑  Reid, John B. (1977). *Australian Artists at War,* Vol. 1, pp. 14–15.
3. ↑  "A Modern Tiresias". The Evening News (Sydney) (11, 043). New South Wales, Australia. 1 November 1902. p. 7
4. ↑  Australian official war artists - First World War | Australian War Memorial, www.awm.gov.au
5. ↑  Reid, John B. (1977). Australian Artists at War, Vol. 1, pp. 14–15.
6. ↑  "Death Of Leading Portrait Painter". The Advertiser (Adelaide). LXXXVII (26951). South Australia. 19 February 1945. p. 4.

|  |  |
| --- | --- |
| בקרת זהויות עריכת הנתון בוויקינתונים | 
* AAG: 553
* ADB: leist-frederick-william-fred-7166
* FNZA: 8803
* ISNI: 0000 0000 6711 2702
* NGV: 4274
* RKD: 352962
* SNAC: w6hq4b9d
* Trove: 614966
* ULAN: 500070535
* VIAF: 315532628
* WorldCat: viaf-315532628

 |
**ראי זרם** הוא מעגל חשמלי שבו הזרם החשמלי דרך רכיב אחד נקבע על ידי הזרם דרך רכיב אחר, ולא על ידי המתח החשמלי עליו. ראי הזרם מתאים לשמש כמקור זרם משום שהוא יכול לספק זרם קבוע ללא תלות בעכבת העומס.

מאפיינים
--------

ראי הזרם מאופיין על ידי גודל הזרם במוצאו, או על ידי התלות בין הזרם במוצאו לזרם, מתח או התנגדות ייחוס המשמשים לקביעתו. באות גדול ראי הזרם הוא בקירוב מקור זרם, אך אין זה מקור זרם אידיאלי: יש לו התנגדות יציאה סופית וכמו כן יש לו תגובת תדר כתוצאה מקיבולים פרזיטיים בטרנזיסטורים. באות קטן, ראי הזרם הוא בקירוב השקול נורטון שלו. התנגדות היציאה בזרם חילופין קובעת את היכולת של הזרם להישאר קבוע עם שינוי המתח הנופל על ראי הזרם. קיים מתח מינימלי שנדרש להפיל על הראי על מנת שמצב הפעולה של הטרנזיסטורים יהיה פעיל.

מימוש
-----

ראי זרם פשוט ממומש בעזרת טרנזיסטורים ביפולריים. הוא מורכב משני טרנזיסטורים ביפולריים, Q1 ו-Q2 (במקרה שבאיור מסוג NPN) שבסיסיהם מקוצרים. הקולט של Q1 מקוצר לבסיס שלו בחיבור הנקרא חיבור דיודי שכופה עליו להיות במצב פעיל קדמי. הקולט מחובר דרך נגד למקור מתח, והפולטים של שני הטרנזיסטורים מוארקים. בידיעת הגבר הזרם של הטרנזיסטור \beta  והמתח שנופל בין הבסיס לפולט במצב פעיל קדמי, ניתן לחשב את זרם הייחוס {\displaystyle I\_{REF}} בעזרת חוקי קירכהוף. כלומר, נקודת העבודה של הטרנזיסטור Q1 נקבעת רק על ידי מקור המתח והתנגדות הנגד שמחובר לו לקולט.

הן הבסיסים של שני הטרנזיסטורים והן הפולטים שלהם מקוצרים זה לזה. במצב פעיל קדמי האופיין של טרנזיסטור ביפולרי תלוי בקירוב רק במתח בין הבסיס לפולט, ולכן הזרמים דרך שני הטרנזיסטורים שווים בהנחה שהגברי הזרם שלהם \beta  שווים. כך, הזרם שזורם דרך Q2 לא תלוי במתח הנופל בין הקולט לפולט שלו או בנגד עומס שמחברים אליו, והוא נשאר בקירוב קבוע.

ההספק החשמלי מסופק למעגל ממקור המתח {\displaystyle V\_{CC}}, אך המעגל מתפקד כמקור זרם עם זרם {\displaystyle I\_{OUT}}.

ראי זרם פשוט יכול להיות ממומש גם בעזרת טרנזיסטורי MOSFET.

קישורים חיצוניים
----------------

ויקישיתוף מדיה וקבצים בנושא **ראי זרם** בוויקישיתוף
**סקרנוזאורוס** (שם מדעי: ***Secernosaurus***; מילולית: "לטאה קטועה") הוא סוג של דינוזאור צמחוני ממשפחת ההדרוזאוריים אשר חי באמריקה הדרומית במשך הקרטיקון העליון לפני 82 עד 70 מיליון שנה מזמננו. הסוג תואר ב-1979 והתקיים בו מין אחד - *Secernosaurus koerneri*, כשמין נוסף הועבר לסוג קריטוזאורוס.

מאפיינים
--------

המאובנים של דינוזאור זה התגלו בתצורות "Los Alamitos Formation" ו-"Lago Colhué Huapí Formation" שבארגנטינה.

בעוד שאר ההדרוזאורים התגלו לאורך לאוראסיה, לרוב באסיה ובאמריקה הצפונית סוג זה נחשב לאורניתופוד היחיד שהתקיים בקרטיקון של גונדוונה, עד לגילוי הסוג וילינקווה (Willinakaqe), אשר כיום נחשב לטקסון מוטל בספק.

הממצאים שלו כללו רק שרידים קטועים של עצם השכם ואגן הירכיים וללא גולגולת, אך המבנה של השרידים דומה לזה של הדרוזאורים כמו האדמונטוזאורוס והקריטוזאורוס. 

הדינוזאור שהתגלה הגיע לאורך של 4 עד 5 מטרים אך כנראה שהשתייך לפרט צעיר, כך שפרטים בוגרים הגיעו לגודל כפול.

בתרבות
------

דינוזאור זה הופיע בסדרה כוכב פרהיסטורי.

קישורים חיצוניים
----------------

ויקישיתוף מדיה וקבצים בנושא **סקרנוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
"ההתחבטות של בורס", מתוך אוסף הספרייה הלאומית של צרפת, פריס.
**סר לַיוֹנֵל** (באנגלית: **Sir Lionel**) הוא בנו הצעיר של המלך בורס מגונס (או גול) ואחיו של בורס הצעיר באגדות המלך ארתור. בנוסף, הוא בן-דודם של סר לנסלוט דו לאק והקטור דה מאריס. 

כשאביהם נופל בקרב נגד המלך קלאודאס, **ליונל** ובורס נחלצים בידי גבירת האגם וגדלים בממלכתה התת-מימית לצד בנה-החורג לנסלוט. כשאר בני משפחתו, ליונל הופך בבגרותו לאחד מאבירי השולחן העגול.

ליונל חסר-מזל בעניין הלקאה בקוצים. בעודו מטייל עם לנסלוט כאדם צעיר, הוא נלכד בידי האביר-הנבל טורקווין, המלקה אותו בקוצים ומשליך אותו לצינוק לאחר מכן. התסריט הזה חוזר על עצמו מאוחר יותר, כשהוא כבר בחיפוש אחר הגביע הקדוש, אז הוא מוכיח שאינו ראוי לחפץ המבורך כשהוא מנסה להרוג את אחיו כנקמה על כך שלא הציל את חייו.

בורס רואה את ליונל מוכה ומובל, אך חייב לקבל החלטה אם להצילו או להציל עלמה צעירה הנגררת בדיוק באותו הרגע לכיוון השני. הוא בוחר להציל את העלמה, וחושש שליונל נהרג. אך ליונל בורח מכלאו, ותוקף את בורס בהזדמנות הראשונה בה הוא פוגש בו. בורס מוכיח את ערכו כראוי לגביע הקדוש כשהוא מסרב להגן על עצמו, וליונל הורג נזיר ואת סר קלוגרננט, חברם למסדר אבירי השולחן העגול, כשהם מנסים לגונן על בורס מחרון-אפו של אחיו. ברגע האחרון, לפני שהוא מנחית על אחיו את המכה הקטלנית, אלוהים מתערב ומשתק את איבריו.

ליונל ושאר בני-משפחתו יוצאים לגלות יחד עם סר לנסלוט דו לאק לאחר שפרשיית-אהביו עם המלכה גווינביר מתגלית. ליונל משתתף בקרבות נגד כוחותיו של ארתור, ונעשה למלך גונס. לאחר "הקרב על קמלן", לנסלוט ומשפחתו שבים לבריטניה כדי להביס את שארית צבאותיו של מורדרד. ליונל נהרג בידי מלהאן, בנו של מורדרד; אחיו בורס נוקם את מותו.

עיבודים מאוחרים
---------------

סר ליונל הוא נושאה של בלדה עממית מימי הביניים המאוחרים, בה הוא הורג חזיר-בר ענקי. השיר, 'בלדת-ילדים' מספר שמונה-עשרה, הוקלט בהרי האפלצ'ים במאה העשרים. גרסה אהודה במיוחד שלו כוללת את "באנגום הזקן" ו-'חזיר-פרא'. סר ליונל מופיע גם בסרט-ההנפשה של האחים וורנר משנת 1998, "החרב הקסומה", בתור אבי הדמות הראשית, קיילי.

לקריאה נוספת
------------

* אריה סתיו, **עלילות אבירי השולחן העגול - מבחר פרקי שירה מן הסאגה הארתוריאנית**, הוצאת הקיבוץ המאוחד, 2007.
* תומאס מלורי, **אבירי השולחן העגול**, הוצאת מודן.
* לבנה ליטני (עורכת), **המיתולוגיה הבריטית**, מפה הוצאה לאור, 2005.
* אלספת' קנדי, **לנסלוט והגביע הקדוש**, הוצאת קלרנדון, 1986.
* אלספת' קנדי (עורכת), **רומנסת הסיפורת הלא-מחזורית בצרפתית העתיקה**, שני כרכים, הוצאת OUP, שנת 1980.
* קרטיין דה-טרואה (בתרגום ד.ד.ר. אוואן), **רומנסות ארתוריאניות**, טאטל הוצאת לאור, בהוצאה מחודשת של אברימן, 1988.

קישורים חיצוניים
----------------

ויקישיתוף מדיה וקבצים בנושא **סר ליונל** בוויקישיתוף
* **סר ליונל** באתר "ממלכות בריטיות קדומות"
* **סר ליונל**, הבלדה העממית, אחת הגרסאות
* המאמר על **פרסיבל** בפרויקט קמלוט של אוניברסיטת רוצ'סטר
* "מות ארתור, חלק ראשון - בואו של המלך ארתור, סעיף 1 - מרלין", תרגומו של יובל ווליס באתר בלי פאניקה
* ארתוריאנה: כתב-העת ללימודים ארתוריאניים
* "מות ארתור", מהדורת קקסטון באנגלית-תיכונה, באתר אוניברסיטת מישיגן
* "מות ארתור"(הקישור אינו פעיל) באתר אוניברסיטת אדלייד
* תומאס מלורי, ‏מות ארתור (כרך א'), בפרויקט גוטנברג (באנגלית)
* תומאס מלורי, ‏מות ארתור (כרך ב'), בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: f7259e31-8423-4344-a2a9-ec01108974da

 |
***ראי המכשפה*** (הנגול: 마녀보감 תעתיק: מאניובוגאם) היא סדרת טלוויזיה דרום קוריאנית בכיכובם של יון שי-יון, קים סה-רון, לי סונג-ג'ה, יום ג'ונג- אה וקוואק סי-יאנג. הסדרה מבוססת על הספר "דונגווי בוגם".

עלילה
-----

המלכה שים (ג'אנג הי-ג'ון ) אינה יכולה ללדת, היא מבקשת את עזרתה של השמאנית הונג-ג'ו (יום ג'ונג-אה) כדי ללדת ילד שלימים יהיה הנסיך. השמאנית הונג-ג'ו אומרת למלכה שים להטעות שמאנית צעירה יותר בארמון ששמה הא-ראן (ג'ונג אין סון),
בעלת יכולות מיוחדות המאפשרת לה לשכב עם המלך ולהיכנס להריון. הונג-ג'ו משתמשת בכישוף שחור כדי להעביר את העובר לרחמה של המלכה שים ומתכננת להרוג את הא-ראן. אך הא-ראן מגלה את התוכנית של הונג-ג'ו ושל המלכה שים ומקללת את העובר של המלכה שים בזמן שגססה.
המלכה שים לאחר מכן יולדת תאומים, נסיך הכתר סון-הווא (יו הו-היון) והנסיכה יון-הי (קים סה-רון), אך נאלצה לנטוש את הנסיכה בשל הקללה ולהרגה.
בעזרתו של השאמאן צ'וי היון-סו (לי סונג-ג'ה),
אך המלך, שידע על תוכנית המלכה והונג-ג'ו מצווה על צ'וי היון-סו להציל ולגדל את יון-הי ולמצוא דרך להתיר את הקללה. יון-הי גדלה לבחורה צעירה ויפה, אבל היא נאלצת להישאר מבודדת, הרחק מכולם ביער, ולגור בבית מוקף קמעות. פונג-יון (קוואק סי-ג'ה),בנו של היון -סו, היה מאוהב בה מאז שהוא היה צעיר. יום אחד, צעיר משכיל בשם הו ג'ון (יון שי-יון), בנה של שפחה, נפגש עם יון-הי במקריות. המפגש בין יון-הי והו-ג'ון קושר את גורלם והם יוצאים למסע יחד כדי לבטל את הקללה.

השחקנים
-------

### שחקנים ראשיים

* יון שי-יון- הו-ג'ון.
* קים סה-רון- הנסיכה סו-רי / יון-הי.
* לי סונג-ג'ה- צ'וי היון-סו.
* יום ג'ונג-אה- השאמאנית הונג-ג'ו.
* קוואק סי-יאנג -פונג-יון, בנו של היון-סו.

### משפחת המלוכה

* ג'אנג הי-ג'ין- המלכה שים.
* לי ג 'י-הון-  המלך סאונג'ו.
* יו האווי-היון- נסיך יורש העצר.

פרסים על הדרמה
--------------

| שנה | קטגוריה | מתמודד | תוצאה |
| --- | --- | --- | --- |
| 2016 | השחקנית החדשה הטובה ביותר | קים סה-רון | **ניצחה** |

קישורים חיצוניים
----------------

* 

* אתר האינטרנט הרשמי של ראי המכשפה

* "ראי המכשפה", במסד הנתונים הקולנועיים IMDb (באנגלית)

* "ראי המכשפה", באתר נטפליקס

* "ראי המכשפה", במסד הנתונים הקולנועיים KinoPoisk (ברוסית)
**מיק ברנרד** (באנגלית: **Mick Barnard**) היה הגיטריסט של להקת הרוק הבריטית, The Farm. הוא היה גם הגיטריסט של ג'נסיס לזמן מה, לאחר עזיבתו של הגיטריסט המקורי, אנתוני פיליפס, האירוע אשר בגללו ברנרד ידוע כחבר בג'נסיס.

פעילותו בג'נסיס
---------------

ההופעה האחרונה בהרכב של Trespass (פיטר גבריאל, טוני בנקס, אנתוני פיליפס, מייק ראת'רפורד וג'ון מייהו) היה ב-18 ביולי 1970, ולאחר מכן פיליפס עזב את הלהקה. מה-6 באוגוסט עד ל-17 בספטמבר 1970, הלהקה ניגנה כארבעה. לאחר מכן, מייהו הוחלף על ידי פיל קולינס, והלהקה ניגנה כארבעה עם קולינס מה-2 באוקטובר עד ה-23 באוקטובר. מיק ברנרד לאחר מכן הצטרף ללהקה. ההרכב שהורכב מגבריאל/בנקס/קולינס/ראת'רפורד/ברנרד ניגנו בהופעות מה-3 בנובמבר 1970 ל-10 בינואר 1971. הלהקה סה"כ ניגנה ב-30 הופעות, והופעה אחת בטלוויזיה. ברנרד לאחר מכן הוחלף על ידי סטיב האקט.

ברנרד הופיע עם הלהקה בטלוויזיה לערוץ ה-BBC בתוכנית שנקראה *Disco 2*. ההופעה צולמה ב-14 בנובמבר 1970. הצילום עכשיו אבוד.

טוני בנקס דיבר על ברנרד ובו אמר:

> 
> הוא היה בסדר, אבל לא חזק מספיק באמת. אני זוכר שאנחנו כבר עשינו מבחן בד לסטיב אך אנחנו עדיין עשינו חזרות עם מיק מה שלא היה נחמד מצדנו, ביצענו את החלק האחרון של "The Musical Box" והוא ניגן קטע קטן בגיטרה ואנחנו חשבנו שזה היה ממש טוב. אז כמה זמן לפני שבדיוק עמדנו לפטר אותו מהלהקה, הוא עשה משהו מאוד טוב.
> 
> 
> 
> — Paul Russell (2004). Genesis: Play Me My Song: A Live Guide 1969 to 1975. London: SAF Publishing.
>

קישורים חיצוניים
----------------

* מיק ברנרד, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 35c41318-9438-42a4-a50b-f75336cfef71

 |
לוגו תו האיכות
**מלכ"ר "מערכת האיכות הרוסית"** (ברוסית: **«Росси́йская систе́ма ка́чества»**, בראשי תיבות: **Роска́чество**) היא מערכת פיקוח לאומית על איכות, העוסקת במחקרים עצמאיים על איכות הסחורות על מדפי החנויות הרוסיות ומעניקה "סימן האיכות" למוצרים הרוסיים הטובים ביותר, מאז 2015.

הארגון הוקם על ידי ממשלת הפדרציה הרוסית והוא ממומן מהתקציב הפדרלי. מטרתו לקדם מוצרים מקומיים בשוק המקומי והחוץ ולהגביר את האמון בו. לשם כך, המערכת מבצעת מחקר על מוצרי צריכה ומפרסמת את תוצאותיו בפורטל האינטרנט שלה. סחורות איכותיות מתוצרת רוסית מקבלות מהמערכת את סימן האיכות הרוסי.

תוצאות הבדיקה מסתמכות על בדיקות באמצעות גופים ממלכתיים (כמו שירותי המס והמכס, רוסאקרדיטציה, רוסדראבנאדזור, רוספוטרבנאדזור, רוססלחוזנאדזור (שירות הפיקוח על החקלאות) וסוכנות התקן רוססטנדרט). ההנחה היא כי יצרני טובין איכותיים פחות ייבדקו על ידי רשויות הרגולציה, ויצרני טובין עם הפרות חוזרות ייבדקו לעיתים קרובות יותר.

היסטוריה
--------

הארגון הוקם כעמותה אוטונומית ללא כוונת רווח בשם "מערכת איכות רוסית" בהוראת ממשלת הפדרציה הרוסית מיום 30 באפריל 2015 לצורך מחקר עצמאי של איכות הסחורות על מדפי החנויות הרוסיות והנפקת מיטב המוצרים הרוסים עם סימן תו האיכות הרוסי.

במרץ 2019 הופיע מידע כי הארגון מתכנן להשיק יישומון לטלפונים החכמים איתו ניתן יהיה לקבל מידע על יינות.

שיתוף פעולה בינלאומי
--------------------

מאז תחילת 2016, המערכת היא נציגת רוסיה באיגוד הבינלאומי לבדיקת צרכנים ומחקר איכות מוצרים (ICRT). זה איפשר להציג מוצרים רוסיים במחקר בינלאומי, כמו גם להעביר לצרכנים הרוסים את תוצאות הבדיקה העולמית של סוגים שונים של מוצרים.

ארגונים דומים במדינות אחרות: Stiftung Warentest (גרמניה), Which? (בריטניה), Que Choisir (צרפת), Consumer Reports (ארצות הברית), Choice (אוסטרליה) ואחרים.

קישורים חיצוניים
----------------

* אתר האינטרנט הרשמי של מערכת האיכות הרוסית
* מערכת האיכות הרוסית, ביישום טלגרם

* מערכת האיכות הרוסית, ברשת החברתית VK

* מערכת האיכות הרוסית, סרטונים בערוץ היוטיוב

הערות שוליים
------------

1. ↑  "Максим Протасов: россиянам нужно бояться не ГМО и нитратов, а тёплой рыбы". רי"א נובוסטי. 2017-05-31. נבדק ב-2018-05-13.
2. ↑   מערכת האיכות הרוסית, סרטון באתר יוטיוב
3. ↑  הוענק סימן תו האיכות הממשלתי הראשון / קומרסנט, 16 בדצמבר 2015
4. ↑  "«Роскачество — это вызов поработать на общество»". Коммерсантъ FM. 2015-06-04. נבדק ב-2018-05-13.
5. ↑  "О Роскачестве". *Роскачество* (ברוסית). נבדק ב-2019-11-23.
6. ↑  "Роскачество запустит мобильное приложение с информацией о российских винах".
7. ↑  "Международная ассоциация потребительских испытаний и исследований качества товаров (ICRT)" (באנגלית). international-testing.org. אורכב מ-המקור ב-2017-04-02. נבדק ב-2017-03-13.
**זנטרופה** (באנגלית: **Zentropa**) היא חברה להפקת סרטים שנוסדה ב-1992 על ידי הבמאי לארס פון טרייר והמפיק פטר ינסן. לשם החברה נבחר שמה של חברת הרכבות Zentropa מהסרט "רכבות לילה" שהיה הסרט הראשון בו שיתפו פעולה מייסדי החברה.

החברה הפיקה למעלה מ-70 סרטים והפכה להיות חברת הפקת סרטים הגדולה בסקנדינביה. החברה הקימה מרכז ליצירת סרטים בשם Filmbyen בקרבת קופנהגן. המרכז מנוצל על ידה לצילום סרטים והוא מושכר לחברות אחרות. החברה הייתה החברה המובילה של תנועת "דוגמה 95". בשנת 1998 היא הייתה חברת הפקת סרטים הממוסדת ראשונה שהחלה להפיק סרטי פורנו. הם היו בין הגורמים שהביאו ללגליזציה של סרטי פורנו בנורווגיה בשנת 2006.

בשנת 2017, בעקבות פעילותה של Me Too תשע עובדות של החברה הגישו תלונות על הטרדה מינית נגד ינסן, מייסד החברה והמנכ"ל שלה עד לשנת 2016. כתוצאה מכך הוא הורחק מאתרי החברה ומישיבות פנימיות.

בין הסרטים שהחברה הפיקה נמנים "לשבור את הגלים" (1996, זכה בפרס גרנד פרי בפסטיבל הקולנוע בקאן), "פאקינג אמאל" (1998), "רוקדת בחשכה" (2000, זכה בפרס דקל הזהב), "דוגוויל" (2003), "מנדרליי" (2005), "נימפומנית" (2013), "הגאולה" (2014), "הבית שג'ק בנה" (2018) ורבים נוספים.

בנוסף לסרטי קולנוע החברה הפיקה גם סדרות טלוויזיה דוגמת "הממלכה" וסרטי תעודה דוגמת "The Ambassador".

קישורים חיצוניים
----------------

* 

* אתר האינטרנט הרשמי של זנטרופה (בדנית ובאנגלית)

* "זנטרופה", במסד הנתונים הקולנועיים IMDb (באנגלית)
* ראיון עם פטר ינסן, מנכ"ל זנטרופה

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007325270905171
* LCCN: n2008029273
* VIAF: 130966022
* WorldCat: viaf-130966022

 |
**מיצי לבלב** (באנגלית: **Pancreatic juice**) הם נוזלים המופרשים על ידי הלבלב, המכילים מגוון אנזימים, כולל טריפסינוגן, כימוטריפסינוגן, אלסטאזה, קרבוקסיפפטידאז, ליפאז לבלבי, נוקלאז ועמילאז. הלבלב ממוקם באזור הקרביים, ומהווה חלק עיקרי במערכת העיכול ונחוץ עבור תהליך עיכול תקין ולהטמעה לאחר מכן של חומרים מקרו-נוטריאנטים הנדרשים למחיה.

מיצי לבלב הם אלקליים באופיים בשל הריכוז הגבוה של יוני ביקרבונט. ביקרבונט מועיל בנטרול חומצת הקיבה החומצית, ומאפשר שינויים אנזימאטיים יעילים.

הפרשת מיצי הלבלב מווסתת בעיקר על ידי ההורמונים סקרטין והכולציסטוקינין, המיוצרים על ידי דפנות התריסריון, ועל ידי פעולת עצבוב אוטונומי.

שחרור הורמונים אלה לדם מגורה על ידי כניסת עיסה (chyme) חומצית מהקיבה לתריסריון.

הפרשת הלבלב היא תמיסה מימית של ביקרבונט שמקורו בתאי הצינור והאנזימים שמקורם בתאי האצינרים. הביקרבונט מסייע לנטרול החומציות הנמוכה של העיסה המגיעה מהקיבה, ואילו אנזימי העיכול מסייעים בפירוק החלבונים, השומנים והפחמימות להמשך עיבוד וספיגה במעי.

מיצי לבלב מופרשים בתריסריון דרך פטמה (Papilla) בדפנות התריסריון. לחלק מהאנשים יש גם צינור נוסף, הנקרא צינור הלבלב המשני (Accessory Pancreatic Duct), אשר עשוי להיות תפקודי (כלומר, גם הוא מרוקן את הפרשות הלבלב האקסוקריניות לתוך התריסריון) או שאינו תפקודי.

קישורים חיצוניים
----------------

ויקישיתוף מדיה וקבצים בנושא **מיצי לבלב** בוויקישיתוף

הערות שוליים
------------

1. ↑  Mellanby, J. (1926-06-22). "The secretion of pancreatic juice". *The Journal of Physiology*. **61** (3): 419–435. doi:10.1113/jphysiol.1926.sp002304. ISSN 0022-3751. PMC 1514823. PMID 16993803.
אותות AM ו-FM מאופננים בגל נושא
הגל הנושא באדום ואות המידע בכחול
האות המאופנן בירוק
**גל נושא** הוא שם לגל, לרוב אות סינוסי בתדר גבוה יחסית, שעליו מאופנן אות המידע שלרוב מכיל תדרים נמוכים יחסית לגל הנושא. המידע המשודר על הגל הנושא מגיע אל המקלט ומפוענח שם. על מנת לחלץ את האות המקורי מהגל הנקלט, דרוש תהליך ההפוך לתהליך האפנון, אשר מכונה גילוי או מיצוי (Demodulation).

הטכניקה של שיטת הגל הנושא מאפשרת לשדר למרחקים ארוכים אותות כגון טלוויזיה, טלפון, רדיו ונתונים דיגיטליים.

גל הנושא יכול להיות באמצעות גלים אלקטרומגנטיים מסוגים שונים:

* גלי רדיו - בשידורי רדיו, טלוויזיה ואינטרנט אלחוטי.
* אור - בתקשורת אופטית (למשל, בסיבים האופטיים המרכיבים את קווי הטלפון הבין-יבשתיים).

לכל גל נושא תדר משלו, ולרוב תדר זה הוא המאפיין העיקרי בעת שידור או מסירת האות, ותדר זה מאפשר לתחנה המקבלת את האות או קולטת את האות, לאתר את האות הזה ולבחור את האות הרצוי לה.

ריבוב הוא צירוף של שני אותות או יותר משני ערוצים או יותר ושידורו במדיום פלט יחיד.
תהליך זה מאפשר שידור של מספר אותות נפרדים דרך ערוץ תקשורת אחד.
הרכיב שמבצע את פעולת הריבוב קרוי מרבב.

שימוש
-----

השימושים הנפוצים ביותר בגל נושא הם אפנון AM ואפנון FM. ולמעשה תדרי תחנות הרדיו שאנו מכוונים אליהם הם הגל הנושא, והשידור הוא אות המידע שאותו מאפננים.
שיטות אפנון חדשות כמו ספקטרום מרוח או ב-CDMA לא משתמשים בגל נושא סינוסי פשוט אלא מאפננים את אותות המידע בסדרת מורכבת יותר של אותות.

שימוש בגל נושא בתקשורת אלחוטית נעשה מהסיבות הבאות:

1. הפרדה בין תחנות: אות האינפורמציה הוא בתחום תדירות קבוע ועל ידי שימוש בגל נושא נפרד לכל תחנה ניתן לשדר בו זמנית באוויר מספר תחנות בתדרים שונים (גלי-נושא שונים). המקלט יבחר את הגל נושא הרצוי (בחירת התחנה) ויפיק ממנו את האינפורמציה (אות השמע).
2. שיפור יכולת השידור: אות האינפורמציה הוא בדרך כלל בתדר נמוך. אם היה משודר ישירות היה מחייב אנטנות גדולות והיה סובל מטווח קליטה קצר. אפנון האות על גל נושא בתדר גבוה ושידור הגל הנושא מאפשר שימוש באנטנות בגודל סביר.
3. ריבוב ערוצים: אפנון אותות שונים על גלי נושא שונים מאפשר שידור של מספר רב של אותות בו זמנית באמצעות אותו התווך (לדוגמה שידור אלחוטי של מספר תחנות רדיו בתדרים שונים)

את אות הגל הנושא מייצר בדרך כלל מתנד מקומי המיוצב על ידי גביש קריסטלי.

ראו גם
------

* אפנון

קישורים חיצוניים
----------------

* גל נושא, באתר אנציקלופדיה בריטניקה (באנגלית)

הערות שוליים
------------

1. 1 2 3  פרידמן, א. (1984). לכסיקון המחשב. תל אביב: ספריית אנשים ומחשבים.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284879205171
* BnF: cb13335074g (data)
* GND: 4185814-1
* LCCN: sh85020472

 |
רבי **נחמן מקוסוב** (ה'תע"ו - ז' באב ה'תק"א, 1741 או ה'תקט"ז, 1756) היה תלמיד הבעל שם טוב ומראשוני מפיצי החסידות. הראשון שהביא את החסידות לבוקובינה.

ביוגרפיה
--------

נולד ליהושע, מובא כי היה אחיו של רבי יעקב מקוברין אבי רבי אהרן הגדול מקרלין. בתחילה היה ממתנגדיו של הבעל שם טוב, אך בהמשך נסע למז'יבוז', שם התקרב לבעל שם טוב ונעשה מחוג תלמידיו. היה מראשי הקלויז בברודי שם התיידד עם רבי נחמן מהורדונקא. בהמשך עבר ללודמיר, שם הקים בית מדרש והפיץ את מנהגי החסידות.

בהמשך עבר לקוסובה (שבבלארוס). על פי יצחק אלפסי, הוא נפטר בקוסוב בה'תקט"ז. אך על פי תמונת מצבה ישנה מלפני השואה, שהתפרסמה על ידי מכון "שפתי צדיקים", מתברר כי הוא נקבר במזריטש בה'תק"א, ועל מצבתו נכתב: "פ"נ, הרב הגאון המאור, בוצינא קדישא אספקלריא המאירה, מורינו ר' נחמן בהמנוח מורנו ר' יהושע זלה"ה, נפטר זיין ימים לחודש מנחם אב תק"א לפ"ק".

חידושי תורתו מובאים בספרים שונים בשם אדמו"רים בני דורו, כן מופיעים סיפורים אודותיו בשבחי הבעש"ט. בספר "משנת חסידים" הובאו מתולדותיו וחידושיו.

בנו היה רבי משה, שחידושיו צוטטו על ידי התולדות יעקב יוסף והחוזה מלובלין. נכדו, רבי שניאור, מוזכר בשבחי הבעש"ט.

לקריאה נוספת
------------

* אברהם אביש שור, **רבי נחמן מקוסובה דודו של מרן רבי אהרן הגדול מקארלין זיע"א**, בית אהרן וישראל, שנה לו, גיליון א (ריא), תשרי - חשון תשפ"א, עמ' קעא-קעו.

הערות שוליים
------------

1. ↑  **טרקליני החסידות**, יצחק אלפסי. כרך א' עמ' 173
2. ↑  הרה"ק רבי נחמן זיע"א, מקאסוב. תולדות חייו, אתר יהודי בוקובינה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009165368605171

 |
הרב **נחמן שמואל יעקב מיודסר** (נפטר בג' בניסן ה'תש"ח, 12 באפריל 1948) היה רב פולני שעלה לארץ ישראל. רבה של בני ברק (תרצ"א, 1931 – תרצ"ד, 1934) ויושב-ראש ועד המושבה (תרצ"ד, 1934 – תרצ"ז, 1937).

קורות חייו
----------

נולד בפולין למשפחה חסידית, מצאצאי רבי יהונתן אייבשיץ. למד אצל הרב אברהם בורנשטיין, בעל ה"אבני נזר". כמו כן למד אצל האדמו"ר רבי מאיר יחיאל הולשטוק מאוסטרובצה. הוסמך על ידי גדולי פולין ובהם רבי אברהם מפוריסוב. כיהן כרבה של בראָק בפולין. נמנה עם חותמי הכרוז של רבני פולין שיצאו נגד השגת משרת רבנות תמורת תשלום על ידי הרב. 

בשנת תרפ"ה (1925) עלה לארץ ישראל והתיישב בעיר העתיקה ירושלים. בשנת תרפ"ח (1928) החליט רבה הראשון של המושבה בני ברק, הרב אריה מרדכי רבינוביץ, לעזוב את בני ברק לטובת ירושלים, ואת מקומו מילא זמנית רבה של רמת גן השכנה, הרב שלמה זלקינד לנדרס. בשנת תרצ"א (1931) הוחלט למנות את הרב מיודסר לרב המושבה, והוא כיהן בתפקידו במשך שלוש שנים. 

בשנת תרצ"ב (1932) הוא אירח בביתו את האדמו"ר מגור רבי אברהם מרדכי אלתר בביקורו בבני ברק, עם בניו רבי ישראל ורבי שמחה בונים וחתנו הרב יצחק מאיר לוין. את קבלת הפנים לחסידיו באזור ערך האדמו"ר מגור בביתו של הרב מיודסר. כשהגיע החזון איש לבני ברק, בשנת תרצ"ג (1933), שימש לו ביתו של הרב מיודסר אכסניה למשך התקופה הראשונה. 

בשנת תרצ"ד (1934) החליפו הרב יוסף צבי קאליש כרב ראשי של המושבה. עם זאת, הרב מיודסר המשיך לכהן כרב בבני ברק ורשם זוגות לנישואין. בין השנים תרצ"ד - תרצ"ז (1937-1934) הוא כיהן כיושב-ראש ועד המושבה, ובמסגרת תפקידו ייצג את תושבי בני ברק בפני מושל המחוז הבריטי. 

נכדתו טובה, בת בנו ישראל יוסף מיודסר, נישאה ליצחק מאיר, לימים ראש עיריית בני ברק.

על שמו נקרא רחוב בבני ברק, בכניסה לשיכון חזון איש.

לקריאה נוספת
------------

* אהרן סורסקי, **מרא דאתרא**, בתוך: **בני ברק. תשעים השנים הראשונות: תרפ"ד-תשע"ד**, מוסף "המודיע", אלול תשע"ד, עמ' 30
* הרב נ.ש.י. מיודוסר, הצופה, 13 באפריל 1948

הערות שוליים
------------

1. ↑  הוא מזכירו בספרו "אבני נזר" חלק יורה דעה סי' שצח.
2. ↑  אברהם צבי שור, תשובה להלכה, הצופה, 22 בנובמבר 1940  
נרשמו לנישואין אצל הרב נחמן שמואל יעקב מיאדאסר, הצופה, 22 באוגוסט 1946
**סופת הטורנדו בארצות הברית (2021)** הייתה סופת טורנדו נדירה שהתרחשה ב-10–11 בדצמבר 2021 בדרום ארצות הברית והמערב התיכון. הסופה החלה בצפון מזרח ארקנסו, והמשיכה למיזורי, אילינוי, טנסי, וקנטקי.

הערכות ראשוניות מצביעות על כך שמשפחת הטורנדו - שזוהתה על ידי כמה כלי תקשורת כ"טורנדו ארבע המדינות", בשל מאפיינים הדומים של הסופה לטורנדו התלת-מדינות ב-1925 - עשויה לחתוך נתיב של עד 250 מייל (400 ק"מ). סופות רעמים אחרות השפיעו על חלקים ממזרח מיזורי, דרום אילינוי, מערב ואמצע טנסי, ומערב ומרכז קנטקי בשעות הערב המאוחרות עד שעות הלילה של 11 בדצמבר, כולל שתי סופות טורנדו עזות שפגעו באולינג גרין, קנטקי ומיזורי.

הערכות לא מאומתות מצביעות על כך שהתפרצות הטורנדו גרמה לבין 75–100 מקרי מוות בארבע המדינות. אם יאושרו הנתונים, יהיה זה אירוע הטורנדו הקטלני ביותר בהיסטוריה של מדינת קנטקי, שיעלה על הטורנדו באזור לואיוויל שהתרחש ב-27 במרץ 1890, שגרם לפחות ל-76 הרוגים.

### נפגעים ונזק

העיר מייפילד בקנטקי ספגה את הנזק הרחב ביותר. דווח כי כ-110 בני אדם נלכדו בבית חרושת לנרות כאשר הטורנדו פגע במקום. 40 בני אדם חולצו מהבניין. נזק חמור נגרם למספר מבנים באזור מייפילד מרכז העיר המסחרי, כולל בית העירייה. גם תחנת הכיבוי ותחנת המשטרה בעיר נהרסו.

מושל קנטקי, אנדי בישיר, הצהיר כי מעל 50 אנשים מתו בעיר, מאוחר יותר הוא העלה את הערכתו ל-70 בני אדם, וכן אמר שמניין ההרוגים עלול לעלות ליותר מ-100. על פי ההערכות, הטורנדו הוא ככל הנראה הטורנדו הקטלני ביותר בהיסטוריה של קנטקי מאז ההתפרצות באזור לואיוויל ב-1890, וההתפרצות הקטלנית ביותר שהתרחשה במדינה מאז התפרצות ב-1974.

מעל 14,000 תושבים נותרו ללא חשמל. ברחבי המדינה כולה, היו הערכות שבין 60,000 ליותר מ-80,000 אנשים נותרו ללא חשמל.

### לאחר מכן

נשיא ארצות הברית, ג'ו ביידן הכריז על אסון חירום עבור מדינת קנטקי. ביידן גם הצהיר שהוא יאשר הצהרות חירום למדינות אחרות אם יגישו אותן.

קישורים חיצוניים
----------------

ויקישיתוף מדיה וקבצים בנושא **גל סופות הטורנדו בארצות הברית** בוויקישיתוף
* ynet, זה לא סרט, זו המציאות: צילום הטורנדו שהדהים את העולם, באתר ynet, 15 בדצמבר 2021

הערות שוליים
------------

1. ↑  ניו יורק טיימס ואי-פי, לפחות 70 הרוגים בסופות טורנדו בארה״ב, חשש לחייהם של עשרות נוספים, באתר הארץ, ‏12 בדצמבר 2021
2. ↑  'I'm so scared': Frantic videos show chaos of deadly Kentucky tornado, NBC News (באנגלית)
3. ↑  Kentucky hardest hit as storms leave dozens dead in 5 states, AP NEWS, ‏11 בדצמבר 2021 (באנגלית)
בתורת המספרים, מספר טבעי ייקרא **מספר כמעט ראשוני** (באנגלית: Almost prime) אם יש קבוע *K* גדול מ-1 כך שלמספר יש לכל היותר *K* גורמים ראשוניים. מספר כמעט ראשוני *n* יסומן *Pr* אם ורק אם מספר הגורמים הראשוניים של *n*, כאשר הם נספרים בהתאם לריבוי שלהם, הוא לכל היותר *r*. מספר טבעי ייקרא **מספר k - כמעט ראשוני** אם יש לו בדיוק *k* גורמים ראשוניים, כאשר הם נספרים בהתאם לריבוי שלהם. באופן יותר פורמלי, מספר טבעי *n* הוא מספר k - כמעט ראשוני אם ורק אם *Ω(n) = k* כאשר (Ω(*n* הוא המספר הכולל של גורמים בפירוק לגורמים ראשוניים:

{\displaystyle \Omega (n):=\sum a\_{i}\qquad {\mbox{if}}\qquad n=\prod p\_{i}^{a\_{i}}.}

על כן מספר טבעי הוא מספר ראשוני אם ורק אם הוא מספר 1-כמעט ראשוני, וחצי-ראשוני אם ורק אם הוא מספר 2-כמעט ראשוני. אוסף כל המספרים ה-*k*-כמעט ראשוניים מסומן בדרך כלל *P**k*. המספר ה-k כמעט ראשוני הקטן ביותר הוא 2*k*. המספרים ה-*k* כמעט ראשוניים הראשונים הם:


| *k* | *k*-כמעט ראשוני | סדרת OEIS |
| --- | --- | --- |
| 1 | 2, 3, 5, 7, 11, 13, 17, 19, … | A000040 |
| 2 | 4, 6, 9, 10, 14, 15, 21, 22, … | A001358 |
| 3 | 8, 12, 18, 20, 27, 28, 30, … | A014612 |
| 4 | 16, 24, 36, 40, 54, 56, 60, … | A014613 |
| 5 | 32, 48, 72, 80, 108, 112, … | A014614 |
| 6 | 64, 96, 144, 160, 216, 224, … | A046306 |
| 7 | 128, 192, 288, 320, 432, 448, … | A046308 |
| 8 | 256, 384, 576, 640, 864, 896, … | A046310 |
| 9 | 512, 768, 1152, 1280, 1728, … | A046312 |
| 10 | 1024, 1536, 2304, 2560, … | A046314 |
| 11 | 2048, 3072, 4608, 5120, … | A069272 |
| 12 | 4096, 6144, 9216, 10240, … | A069273 |
| 13 | 8192, 12288, 18432, 20480, … | A069274 |
| 14 | 16384, 24576, 36864, 40960, … | A069275 |
| 15 | 32768, 49152, 73728, 81920, … | A069276 |
| 16 | 65536, 98304, 147456, … | A069277 |
| 17 | 131072, 196608, 294912, … | A069278 |
| 18 | 262144, 393216, 589824, … | A069279 |
| 19 | 524288, 786432, 1179648, … | A069280 |
| 20 | 1048576, 1572864, 2359296, … | A069281 |

המספר (π*k*(*n* של מספרים טבעיים הקטנים או שווים ל-*n* שלהם לכל היותר *k* מחלקים ראשוניים (לא בהכרח זרים) הוא אסימפטוטי ל-:

{\displaystyle \pi \_{k}(n)\sim \left({\frac {n}{\log n}}\right){\frac {(\log \log n)^{k-1}}{(k-1)!}},}

תוצאה ששוערה לראשונה על ידי גאוס ב-1797 והוכחה לראשונה על ידי אדמונד לנדאו ב-1901.

קישורים חיצוניים
----------------

* מספר כמעט ראשוני, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4561593-7

 |
אין תמונה חופשיתאין תמונה חופשית
**נחמן חַבַּס** (1905 – 8 בספטמבר 1985) היה תעשיין ישראלי, מחלוצי תעשיית העורות בארץ ישראל.

ביוגרפיה
--------

חבס נולד ב-1905 באליטא, ליטא, בנו של ישראל חבס. בשנת 1907, בהיותו בן שנתיים, עלה לארץ ישראל עם משפחתו, שהשתקעה ביפו. קיבל חינוך מסורתי וכללי. נישא לטובה ברנט, נכדת זרח ברנט. 

בצעירותו הצטרף לעסק המשפחתי "ישראל חבס ובניו" לעורות. בשנת 1927 הקימה משפחת חבס את מפעל העורות, שהיה אז המתקדם ביותר בארץ ישראל.

בשנת 1940 נפטר אבי המשפחה וכעבור ארבע שנים נפטר האח יעקב. נחמן חבס המשיך לנהל את עסקי המשפחה. בשנת 1950 ייסד את מפעל "נעלי ירושלים", שהיה יצרן הנעליים הגדול במזרח התיכון.

משפחתו
------

אחיו הם יעקב והרצל חבס, שהיו שותפיו בעסקי המשפחה. בנו של הרצל הוא ברוך חבס, נשיא קבוצת חבס. אחותם היא העיתונאית והסופרת ברכה חבס.

בנו של נחמן, נחום, המשיך בעסק המשפחתי וכן הקים את חברת "יעלי סלע ייבוא ושיווק". ילדיו של נחום הם איש העסקים דין חבס וד"ר סיון גושן, סגן מנהל מחלקת אף אוזן גרון במרכז הרפואי מאיר (הייתה נשואה לעמוס לויטוב).

קישורים חיצוניים
----------------

* דוד תדהר (עורך), "נחמן חבס", באנציקלופדיה לחלוצי הישוב ובוניו, כרך י (1959), עמ' 3644

הערות שוליים
------------

1. ↑  נחמן חבס באתר חברה קדישא ת"א–יפו.
אנימציה המתארת את ניפוי מספרי המזל. המספרים באדום הם מספרי המזל.
במתמטיקה, **מספר מזל** הוא מספר השייך לתת קבוצה של המספרים הטבעיים, המכילה מספרים שנותרו לאחר ניפוי בשיטה דומה לשיטת הנפה של ארטוסתנס המוצאת ראשוניים.

אלגוריתם הניפוי למציאת מספרי מזל:

נתחיל בסדרת המספרים הטבעיים החל מ־1:

1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, ...
ואז ננפה את כל המספרים הזוגיים:

1, 3, 5, 7, 9, 11, 13, 15, 17, 19, 21, 23, ...
המספר השני בסדרה הוא 3, ולכן ננפה כעת כל מספר שלישי בסדרה:

1, 3, 7, 9, 13, 15, 19, 21, ...
המספר השלישי בסדרה הוא 7, ולכן ננפה כעת כל מספר שביעי בסדרה:

1, 3, 7, 9, 13, 15, 21, ...
וכן הלאה.

המספרים הנותרים בסוף התהליך נקראים "מספרי מזל"; מספרם אינסופי. המספרים הראשונים בסדרה זו הם:

1, 3, 7, 9, 13, 15, 21, 25, 31, 33, 37, 43, 49, 51, 63, 67, 69, 73, 75, 79, 87, 93, 99 ...
לקבוצת מספרי המזל יש כמה תכונות דומות לאלו של המספרים הראשוניים; למשל, שכיחותם האסימפטוטית דומה לזו שקובע משפט המספרים הראשוניים (כלומר, יש בערך \ {\frac {x}{\log(x)}} מספרי מזל בין 1 ל- x). לא ידוע האם יש אינסוף מספרי מזל שהם בעת ובעונה אחת מספרים ראשוניים.

קישורים חיצוניים
----------------

* מספר מזל, באתר MathWorld (באנגלית)
* סדרת מספרי המזל באתר OEIS – האנציקלופדיה המקוונת לסדרות של מספרים שלמים
קנקן ממשפחת כלי אבידוס, נמצא בתל בית ירח, תצוגה בית גורדון בקיבוץ דגניה א'
**כלי אבידוס** (באנגלית: Abydos Ware) היא קבוצת כלי קרמיקה ייחודית מתחילת האלף ה-3 לפנה"ס. הקבוצה כוללת בעיקר פכים, פכיות ומיעוט קנקנים מטיפוס מסוים. כלים מקבוצה זו נמצאו באתרים בארץ ישראל בשכבות ארכאולוגיות מתקופת  הברונזה הקדומה ב' וג' במצרים באתרים מהשושלת הראשונה, כלים ממשפחה זו נמצאו גם באתרי סוריה. מקור שמה של קבוצת הכלים נלקח מהאתר הארכאולוגי בו נמצאו לראשונה, אבידוס במצרים העליונה. הכלים משמשים מאובן מנחה לתקופה זו באתרים הארכאולוגים בארץ ישראל. משפחת הכלים אינה קיימת בתקופה אחרת, ומציאתה באתר ארכאולוגי מהווה אינדיקציה לשייכות השכבה בה נמצאו כלים ממשפחה זו לתקופה זו.

הכלים התגלו לראשונה בתוך קברים של מלכים ושרים מהשושלת הראשונה. החופרים באתר זיהו כבר בעת החפירות שמשפחת הכלים מקורה לא במצרים, במחקר עלה שהכלים שימשו כמיכלים למשלוח תוצרת נוזלית כגון, תמרוקים, שמנים ריחניים או רפואה. מוצרים אלה שימשו את המעמד השליט במצרים והם הונחו בתוך קברי השליטים כדי שישמשו אותם אחר המוות.

הכלים החלו להופיע במכלולי קרמיקה בתקופת מלכותו של המלך המצרי ג'ר, המלך השלישי בשושלת הראשונה (2900/2950 לפנה"ס). השערת החוקרים לגבי ארץ המוצא של הכלים היא שהם יוצרו בארץ ישראל. בדיקות כימיות של הרכב הטין מהם יוצרו כלי המשפחה שנמצאו במצרים ובארץ ישראל מצביעות על זהות כמעט מוחלטת.

מאפייני משפחת הכלים
-------------------

המשפחה כוללת את טיפוסי הכלים: פכים, פכיות וקנקנים מטיפוס מסוים. הכלים בעלי עצוב אלגנטי ונאה, שהוכנו מטין שהוכן היטב. חלקם עשויים באובניים וחלקם עבודת יד, הכלים עברו צריפה באיכות מעולה. רוב הכלים מחופים בחיפוי אדום ממורק, מיעוטם מעוטרים בחלקו העליון של הכלי בדגמים של נקודות, קשתות משולשים וחצאי עיגולים שנעשו בעזרת צבע אדום כששגוף הכלי עצמו בהיר.

אחד הכלים הנפוצים במשפחה זו הוא פך אבידוס, כלי קטן גובהו בין 32-24 ס"מ, רוחב בטן 16-10 ס"מ, מראה אלגנטי, בעל בסיס שטוח, עם דופן עגולה עם קער בתחתית לפני התחלת הבטן, בעל צוואר צר מאוד באורך 4-3 ס"מ, לרוב בעל ידית אוזן אחת המחוברת משפת הכלי לכתף הכלי (דופן העליונה של גוף הכלי), לעיתים בעל שתי ידיות. לפעמים בנוסף לידית האוזן הגדולה יש גם שתי ידיות אוזן קטנות על בטן הכלי.

תפוצת המשפחה
------------

כלים ממשפחה זו נמצאו בארץ ישראל באתרים שונים בהם תל ערד שהוא אתר חשוב בחקר משפחת הכלים הזאת. כלים אלה נעדרו לחלוטין משכבה IV (תקופת הברונזה הקדומה א) בערד שהיא השכבה הקדומה להקמת העיר, ואילו בשכבה III השייכת לתקופת הברונזה הקדומה ב', התקופה בה ערד הופכת לעיר, נמצאו כלים רבים ממשפחה זו. בנוסף נמצאו הכלים בתל לכיש, תל גזר, תל אל-פארעה (צפון), תל מגידו תל בית ירח, תל בית שאן, תל יריחו, העי, תל א-נצבה, בית סחור. במצרים נמצאו כלים ממשפחה זו באבידוס שבמצרים העליונה, לאהון, סקארה, טרח'אן, אבו סיר כולם במצרים התחתונה. בנוסף מצאו כלים אלה בבאב א-דראע שבעבר הירדן, גבל בסוריה ואתרים נוספים.

קישורים חיצוניים
----------------

|  |  |
| --- | --- |
| פורטל ארכאולוגיה של המזרח הקרובפורטל ארכאולוגיה של המזרח הקרוב | ל**פורטל ארכאולוגיה של המזרח הקרוב** |

ויקישיתוף מדיה וקבצים בנושא **כלי אבידוס** בוויקישיתוף
* צילום של פך אבידוס עם חיפוי אדום וידית אוזן אחת(הקישור אינו פעיל)
שלמה יעקבי
**שלמה יעקבי** (**סלומון ינקלביץ**; 1897 - ה' בכסלו ת"ש 17 בנובמבר 1939) היה מהנדס במקצועו, מנהיג ציוני בתנועה הרוויזיוניסטית, מבכירי התנועה בשנות ה-30 של המאה ה-20 ושימש מזכיר כללי של המפלגה הרוויזיוניסטית בהסתדרות הציונית.

תולדותיו
--------

נולד באודסה. בשנים 1918–1919 פיקד על "ההגנה העצמית" היהודית - התארגנות חמושה של יהודים כנגד כנופיות פורעים שהתפרעו ברחבי רוסיה בשנות מלחמת העולם הראשונה ומלחמת האזרחים שלאחר מהפכת נובמבר, בעיר אודסה. 
עלה לארץ ישראל באנייה "רוסלאן" ב-1919.
בראשית שנות העשרים, נסע ללמוד הנדסה בבריטניה. עם סיום לימודיו ב-1925, הזמינו זאב ז'בוטינסקי לכהן בתפקיד המזכיר הכללי של המפלגה הרוויזיוניסטית בקונגרס הציוני. יעקבי ליווה את ז'בוטינסקי בכל הקונגרסים הציונים והיה יד ימינו בעניינים רבים; הוא נעשה ידידו הקרוב של ז'בוטינסקי, שכינה אותו "סיומה".
 כמו כן, יעקבי השתתף בהקמת "מפלגת ברית הציונים הרוויזיוניסטים" (הצה"ר).   
 בשנת 1928, יצא יעקבי בשליחות "אורט" ו"אוז"ה" לאוסטרליה ושם הכיר את עדנה לה נישא ב-1929 בירושלים. העד בחתונתם היה ז'בוטינסקי.  
 הוא ניסה לגשר בין תנועתו לבין אנשי תנועת העבודה. בארגונו ובדירתו בלונדון נערך ב-10 באוקטובר 1934, מפגש בין המנהיגים הציונים המובילים: זאב ז'בוטינסקי, ראש בית"ר ויושב ראש הצה"ר, לבין דוד בן-גוריון, מנהיג מפא"י חבר הנהלת ההסתדרות הציונית (ולשעבר מזכיר ההסתדרות הכללית); מפגש ראשון מבין שישה עשר מפגשים של שני המנהיגים, שנערכו ביוזמתו של פנחס רוטנברג.

בשנות השלושים הועמד יעקבי בראש מפעל ההעפלה של התנועה הרוויזיוניסטית. בשלהי העשור, כאשר התגברו רדיפות היהודים בגרמניה הנאצית ובמדינות המושפעות ממנה, מונה יעקבי, עם מרדכי כ"ץ מבית"ר ויצחק רוזן מהאצ"ל, לתגבר את תנועת ההעפלה לארץ ישראל. לאחר פרוץ המלחמה, פעל יעקבי עם חבריו יוסף כצנלסון, אברהם סטבסקי, הלל קוק, אליהו גלעזר, נציב בית"ר בצ'כוסלובקיה, ויצחק ז'רז'בסקי, נציג האצ"ל, למצוא דרכים להצלתם של פליטים יהודים ברחבי אירופה. בין השאר, הם ארגנו את אוניית המעפילים סקריה, הגדולה באניות המעפילים של עליית אף על פי; על סיפונה הפליגו כ-2,400 יהודים ממדינות פולין, אוסטריה, גרמניה, צ'כוסלובקיה ורומניה.

יעקבי נפטר בפריז ב-17 בנובמבר 1939.

לקריאה נוספת
------------

* Rodney Benjamin & David Cebon, **The Forgotten Zionist**: The Life of Solomon (Sioma) Yankelevitch Jacobi, Jerusalem and Tel Aviv, Gefen Publishing and Jabotinski Institute, 2012.

קישורים חיצוניים
----------------

* ח. בן-ירוחם, **ספר בית"ר, קורות ומקורות**, ב, ירושלים ותל אביב: הוועד להוצאת ספר בית"ר, תשל"ו-1976.

הערות שוליים
------------

1. ↑  ראו: זאב ז'בוטינסקי, **איגרות 1922 – 1925**, איגרת 291.
2. ↑  בארכיון מכון ז'בוטינסקי בתל אביב שמורה תכתובת ענפה שלהם, אשר קוונה ב אתר מכון ז'בוטינסקי בישראל.
3. ↑  יעקבי ורוטנברג הכירו זה את זה, ויעקבי אף עבד זמן מה כמהנדס ראשי בחברת החשמל לארץ ישראל בניהולו של רוטנברג.
4. ↑  ראו: ח. בן-ירוחם, **ספר בית"ר**, ב', עמ' 799.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007354101305171
* GND: 1043127801
* LCCN: n2014042622
* NKC: zmp2014821444
* SUDOC: 179357204
* VIAF: 305321700
* WorldCat: lccn-n2014042622

 |